หุ้นสหรัฐปิดบวกเล็กน้อย
ตลาดหุ้นสหรัฐปิดในแดนบวก หลังติดลบมา 3 วันติด ขณะที่ราคาน้ำมันยังคงขยับขึ้นเป็นวันที่ 2&nbsp;&nbsp;
26 พ.ค. 2554

ตลาดหุ้นสหรัฐปิดในแดนบวก หลังติดลบมา 3 วันติด ขณะที่ราคาน้ำมันยังคงขยับขึ้นเป็นวันที่ 2  
ตลาดหุ้นสหรัฐฯวานนี้(25พ.ค.) ปิดบวกเล็กน้อย หลังขยับลงมา 3 วันติด แม้มีข้อมูลอันน่าผิดหวังของภาคการผลิตก็ตาม  ดัชนีหุ้นดาวโจนส์ เพิ่มขึ้น 38.45 จุด (0.31 เปอร์เซ็นต์) ปิดที่ 12.394.66 จุด แนสแดค เพิ่มขึ้น 15.22 จุด (0.55 เปอร์เซ็นต์) ปิดที่ 2,761.38 จุด เอสแอนด์พี เพิ่มขึ้น 4.24 จุด (0.32 เปอร์เซ็นต์) ปิดที่ 1,320.52 จุด
ขณะที่น้ำมันขยับขึ้น 2 วันติด แตะ101ดอลลาร์ต่อบาร์เรล หลังสองธนาคารสหรัฐฯคาดราคาพลังงานจะทะยานต่อเนื่อง ขณะที่วอลล์สตรีท ปิดบวกครั้งแรกในรอบ 3 วัน
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม เพิ่มขึ้น 1.73 ดอลลาร์ ปิดที่ 101.73 ดอลลาร์ต่อบาร์เรล ส่วนเบรนท์ทะเลเหนือลอนดอนงวดส่งมอบเดือนเดียวกัน เพิ่มขึ้น 2.40 ดอลลาร์ ปิดที่ 114.93 ดอลลาร์ต่อบาร์เรล